जॉब इंटरव्यू के लिए जाते समय आपका कई बातों का ध्यान रखना बहुत जरूरी है। अपना रेज्युमे और कंटेंट तो आप अच्छे से तैयार करते होंगे ही लेकिन इसके साथ एक और चीज है जिस पर बहुत कम लोगों का ध्यान जाता है। हम बात कर रहे हैं आपकी बॉडी लैंग्वेज की। इंटरव्यू के दौरान रिक्रूटर आपके ड्रेसिंग सेंस, चलने के अंदाज से लेकर हाथ मिलाने और बैठने के स्टाईल तक की बारीकियों को परखता है। कई लोग इंटरव्यू में अच्छा परफॉर्म करने के बावजूद सिर्फ अपनी बॉडी लैंग्वेज के कारण भी रिजेक्ट हो जाते हैं और इस बात का उन्हें अंदाजा भी नहीं लगता। तो चलिए बताते हैं आपको इससे जुड़ी बारीकियों के बारे में।